
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI
	Bucureşti, 13 aprilie 2010
PL-x  106/2010


A V I Z

referitor la proiectul de Lege pentru 
modificarea alin.(3) al art.1 din Legea nr.61/1993 
privind alocaţia de stat pentru copii, republicată
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru modificarea (3) al art.1 din Legea nr.61/1993 privind alocaţia de stat pentru copii, republicată, transmis cu adresa  nr. PL.x 106 din 29 martie 2010 şi înregistrat sub nr. 31/227 din 17 martie 2010.
Conform dispoziţiilor art.75 alin.(3) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a adoptat proiectul de lege în condiţiile articolului nr.75 alin.(2) teza a III-a din Constituţia României, republicată.
Proiectul de lege are ca obiect de reglementare modificarea alin.(3) al art.1 din Legea nr.61/1993 privind alocaţia de stat pentru copii, republicată, în sensul acordării alocaţiei de stat tinerilor ce au împlinit vârsta de 18 ani şi urmează cursurile învăţământului liceeal sau profesional, organizate în condiţiile legii, până la terminarea acestora, dar care nu realizează venituri lunare de natură salarială.
Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din 13 aprilie 2010.

Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ, cu observaţii şi propuneri, înregistrat sub nr.1139 din     6 octombrie 2009 şi punctul de vedere al Guvernului României, transmis prin adresa nr.304 din data de  8  februarie 2010, care nu susţine adoptarea propunerii legislative. 

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de lege.
În raport de obiectul şi conţinutul reglementării, proiectul de lege  face parte din categoria legilor organice

